PTTARใกล้สรุปรวมIRPC
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — PTTAR รอบอร์ดสัปดาห์หน้าเคาะควบรวม IRPC หากไม่ติดใจเรื่องข้อกฎหมายและคดีความคาด 45 เดือนเห็นความชัดเจน
นายชายน้อย เผื่อนโกสุม ประธานเจ้าหน้าที่บริหารและกรรมการผู้จัดการใหญ่ฝ่ายวางแผน บริษัท ปตท.อะโรเมติกส์และการกลั่น (PTTAR) เปิดเผยว่า ในสัปดาห์หน้าคณะกรรมการบริษัท (บอร์ด) จะมีการประชุมเพื่อพิจารณาแผนการควบรวมกิจการกับบริษัท ไออาร์พีซี (IRPC) อีกครั้ง
หากบอร์ดมีมติเห็นชอบคาด 1 เดือนหลังจากนี้จะเรียกประชุมวิสามัญผู้ถือหุ้น และประมาณ 45 เดือนก็จะเห็นความชัดเจนของแผนการควบรวมทั้งหมด
“ที่ประชุมบอร์ดครั้งก่อนมีการซักถามในแง่ของข้อกฎหมาย รวมถึงคดีความต่างๆ ที่เกิดขึ้นใน IRPC ซึ่งขณะนี้ฝ่ายกฎหมายของบริษัทอยู่ระหว่างรวบรวมข้อมูลทั้งหมดเพื่อชี้แจงต่อบอร์ด” นายชายน้อย กล่าว
สำหรับความคืบหน้าปัญหามาบตาพุดนั้นตอนนี้ทุกอย่างยังอยู่ที่ศาล ยกเว้นโครงการที่ขออนุญาตให้มีการก่อสร้าง โดยโรงแยกก๊าซ 6 มีการทำ HIA ซึ่งใกล้จะเสร็จแล้ว ขณะที่การก่อสร้างก็ดำเนินการไป ซึ่งหากทุกอย่างชัดเจนหวังว่าในช่วง 5 เดือนที่เหลือของปีนี้จะมีการประกาศรายชื่อกิจการรุนแรง
อย่างไรก็ตาม หากมาบตาพุดยังไม่ชัดเจนก็จะกระทบต่อการตัดสินใจลงทุนของโครงการใหม่
นายไพรินทร์ ชูโชติถาวร กรรมการผู้จัดการใหญ่ IRPC กล่าวว่า เหตุที่การควบรวมกับ IRPC ยังไม่มีข้อสรุปเพราะผลการศึกษายังไม่สมบูรณ์
ด้านเป้าหมายของการเข้าบริหาร IRPC ที่มุ่งหวังจะสร้างผลตอบแทนให้ผู้ถือหุ้นในอัตราที่ดีขึ้นนั้นเริ่มเห็นสัญญาณที่ดี และสัปดาห์ที่ผ่านมาบริษัทได้ลงนามในสัญญาเป็นที่ปรึกษาให้กับบริษัท ฟิลิปปินส์ โพลิโพรไพลีน ซึ่งเป็นดีลที่มีมูลค่าขนาดใหญ่และจะรับรู้รายได้ทั้งหมดในปีนี้ ช่วยสนับสนุนให้ผลงานดีขึ้นด้วย
ทั้งนี้ วันที่ 20 ก.ค. บอร์ดจะประชุมและนำโครงการ 34 โครงการภายใต้โครงการฟีนิกซ์เข้าสู่การพิจารณาเพื่อขยายการลงทุนและปรับปรุงประสิทธิภาพการผลิต